Rahandusministeerium avas reedel aadressil www.struktuurifondid.ee Euroopa Liidu struktuurifondide kodulehe, mille peamine eesmärk on tuua kogu struktuurifonde puudutav informatsioon tulevaste rahataotlejateni.    Rahandusministeeriumi välissuhete asekantsler Renaldo Mändmetsa sõnul on see lehekülg rahataotlejaile esmane infoallikas, kus kajastub kõige värskem struktuurifondidega seonduv info.    Struktuurifondide kodulehekülg sisaldab kogu ametlikku struktuurifonde puudutavat infot, muuhulgas on lahti seletatud taotlemise protsess, Riikliku Arengukava 2004 - 2006 prioriteedid ning toetatavad valdkonnad.